CELEX: 32012R0226
Language: lv
Date: 2012-03-15 00:00:00
Title: Komisijas Īstenošanas regula (ES) Nr. 226/2012 ( 2012. gada 15. marts ), ar ko groza Regulu (EK) Nr. 1730/2006 attiecībā uz benzoskābes lietošanas noteikumiem (atļaujas turētājs Emerald Kalama Chemical BV )  Dokuments attiecas uz EEZ

16.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 77/6
            
         KOMISIJAS ĪSTENOŠANAS REGULA (ES) Nr. 226/2012
   (2012. gada 15. marts),
   ar ko groza Regulu (EK) Nr. 1730/2006 attiecībā uz benzoskābes lietošanas noteikumiem (atļaujas turētājs Emerald Kalama Chemical BV)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Benzoskābes preparātu, kas iekļauts piedevu kategorijā “zootehniskās piedevas”, ar Komisijas Regulu (EK) Nr. 1730/2006 (2) atļāva desmit gadus izmantot kā barības piedevu atšķirtiem sivēniem un ar Komisijas Regulu (EK) Nr. 1138/2007 (3) – kā barības piedevu nobarojamām cūkām.
            
         
               (2)
            
            
               Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt atļaujas nosacījumus attiecībā uz benzoskābes preparātu kā barības piedevu atšķirtiem sivēniem, lai dzēstu nosacījumu par šā preparāta pievienošanu barības maisījumiem premiksa veidā un grozītu nosacījumu par papildbarību. Attiecīgajam pieteikumam bija pievienoti vajadzīgie pamatojošie dati. Komisija šo pieteikumu pārsūtīja Eiropas Pārtikas nekaitīguma iestādei (“iestāde”).
            
         
               (3)
            
            
               Iestāde 2011. gada 6. septembra atzinumā (4) secināja, ka nav iemesla turpināt aizliegt benzoskābes preparāta pievienošanu barības maisījumiem premiksu veidā. Tā uzskatīja, ka ar Regulu (EK) Nr. 1138/2007 radītie ierobežojumi par minētās piedevas lietošanu papildbarībā ir pietiekami un attiecināmi uz atšķirtiem sivēniem.
            
         
               (4)
            
            
               Regulas (EK) Nr. 1831/2003 5. panta nosacījumi ir izpildīti.
            
         
               (5)
            
            
               Tāpēc attiecīgi būtu jāgroza Regula (EK) Nr. 1730/2006.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1730/2006 pielikumu aizstāj ar tekstu šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 15. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 325, 24.11.2006., 9. lpp.
   
      (3)  OV L 256, 2.10.2007., 8. lpp.
   
      (4)  EFSA Journal, 2011. gads; 9(9):2358.
   
      PIELIKUMS
      
         
            “PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analīzes metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas termiņš
                     
                  
                        mg/kg kompleksās barības ar mitruma saturu 12 %
                     
                  
                        
                           Zootehnisko piedevu kategorija. Funkcionālā grupa: citas zootehniskās piedevas (produktivitātes rādītāju uzlabošana: svara pieauguma vai barības patēriņa rādītājs)
                        
                     
                  
                        4d210
                     
                     
                        
                           Emerald Kalama Chemical BV
                        
                     
                     
                        Benzoskābe
                     
                     
                        
                                     
                                 
                                 
                                    
                                       Piedevas sastāvs
                                    
                                    Benzoskābe (≥ 99,9 %)
                                 
                              
                                     
                                 
                                 
                                    
                                       Aktīvās vielas raksturojums
                                    
                                    Benzolkarbonskābe, fenilkarbonskābe, C7H6O2
                                    
                                    
                                       CAS numurs 65-85-0
                                    Maksimālais līmenis:
                                    
                                                 
                                             
                                             
                                                ftalskābe: ≤ 100 mg/kg
                                             
                                          
                                                 
                                             
                                             
                                                bifenils: ≤ 100 mg/kg
                                             
                                          
                              
                                     
                                 
                                 
                                    
                                       Analīzes metode
                                        (1)
                                    
                                    Benzoskābes kvantēšana barības piedevā: titrācija ar nātrija hidroksīdu (Eiropas farmakopejas monogrāfija 0066)
                                    Benzoskābes kvantēšana premiksā un barībā: apgrieztās fāzes augstas izšķirtspējas šķidruma hromatogrāfija, lietojot UV detektoru (RP-HPLC/UV) – metode balstīta uz ISO 9231:2008
                                 
                              
                     
                        Sivēni
                        (atšķirti)
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    Dažādu benzoskābes avotu maisījums nedrīkst pārsniegt kompleksajā barībā atļauto daudzumu – 5 000 mg/kg kompleksās barības.
                                 
                              
                                    2.
                                 
                                 
                                    Ieteicamā minimālā deva: 5 000 mg/kg kompleksās barības.
                                 
                              
                                    3.
                                 
                                 
                                    Papildbarību, kas satur benzoskābi, nedrīkst tiešā veidā barot atšķirtiem sivēniem, ja vien tā nav labi samaisīta ar citām dienas devā iekļautajām barības sastāvdaļām.
                                 
                              
                                    4.
                                 
                                 
                                    Atšķirtiem sivēniem līdz 25 kg.
                                 
                              
                                    5.
                                 
                                 
                                    Drošības apsvērumi: darba laikā ieteicams izmantot elpceļu aizsarglīdzekļus un cimdus.
                                 
                              
                     
                        14.12.2016.
                     
                  
      
      
         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.”